Полша поиска войски на САЩ на своя територия
https://blitz.bg/svyat/polsha-poiska-voyski-na-sashch-na-svoya-teritoriya_news262975.html Blitz.bg
21 Апр. 2014, 01:20
Водени са разговори Полша да приеме американски войски на своя територия във връзка със събитията около Украйна, обявява полският външен министър Радослав Шикорски в интервю за в. „Вашингтон пост“. По думите на министъра той вече е обсъдил въпроса с държавния секретар на САЩ Джон Кери и върховния главнокомандващ обединените въоръжени сили на НАТО в Европа генерал Филип Брийдлав.
&bdquo;Смятаме, че след като изминаха 15 години от нашето членство в НАТО и в светлината на събитията в Украйна, регионът заслужава да му се предоставят гаранции&ldquo;, казва Шикорски. Той отбеляза, че такава гаранция би представлявало&nbsp;разполагане на войски на САЩ в източноевропейски страни, в това число в Полша. <br /> <br /> &bdquo;Американска база и военна бригада има в Германия. Американски бази има във Великобритания, Испания, Италия, Турция. И само в Полша присъствието (на американски войски) е малко&ldquo;, казва министърът.&nbsp;<br /> <br /> В петък в. &bdquo;Вашингтон пост&ldquo;, позовавайки се на полския министър на отбраната Томаш Шимоняк, писа, че през идната седмица Вашингтон и Варшава ще обявят разполагането на американски сухопътни армейски части на полска територия. Мярката бе представена като част от увеличението на присъствието на НАТО в региона, което е в ход заради събитията в Украйна. /БЛИЦ<br /> <br /> <br />